S-483/2022

Mál þetta, sem dómtekið var 28. febrúar 2022, er höfðað með ákæru, útgefinni af héraðs-saksóknara 27. janúar sama ár, á hendur X, kt. [...], [...], Kópavogi, „fyrir eftirgreind kynferðisbrot og brot gegn barnaverndarlögum:

I.

Kynferðisbrot og brot gegn barnaverndarlögum, með því að hafa mánudaginn 30. des-ember 2019 í búningsherbergi Sundlaugar [...], [...], [...], tekið upp myndskeið af A, kt. [...], og dætrum hans, B, kt. [...], og C, kt. [...], án vitneskju þeirra, en ákærði beindi snjallsíma sínum aðþeim meðan þau voru að afklæðast og þegar þau voru nakin, en með þessu særði ákærði blygðunarsemi þeirra.

Telst þetta varða við 199. gr. a, sbr. áður 209. gr. almennra hegningarlaga nr. 19/1940, og 3. mgr. 99. gr. barnaverndarlaga nr. 80/2002 hvaða varðar B og C.

II.

Kynferðisbrot, með því að hafa í vörslum sínum á farsíma af gerðinni Samsung Galaxy A40 sex ljósmyndir sem sýna börn á kynferðislegan og klámfenginn hátt og tvö mynd-skeið sem tekin voru af óþekktum hálfnöktum og nöktum stúlkubörnum í Sundhöll [...]11. nóvember 2019, en lögreglan lagði hald á síma ákærða mánudaginn 17. febrúar 2020.

Telst þetta varða við 1. mgr. 210. gr. a almennra hegningarlaga.

III.

Kynferðisbrot, með því að hafa á ótilgreindum tíma fyrir 17. febrúar 2020, skoðað sjö ljósmyndir sem sýna börn á kynferðislegan eða klámfenginn hátt á Internetinu eða með annarri upplýsinga eða fjarskiptatækni, og opnað 21 hlekk inn á síðuna Ridexxx For Child Lovers, en á Lenova Ideapad 530 S fartölvu ákærða, sem lögreglan lagði hald á mánudaginn 17. febrúar 2020 á þáverandi heimili ákærða að [...], Seltjarnarnesi, fundust slíkar ljósmyndir og hlekkir á eyddum skrám í tölvunni.

Telst þetta varða við 2. mgr. 210. gr. a almennra hegningarlaga.

Þess er krafist að ákærði verði dæmdur til refsingar og greiðslu alls sakarkostnaðar. Þá er þess krafist með vísan til 1. tl. 69. gr. almennra hegningarlaga að framangreindur sími ákærða af gerðinni Samsung Galaxy A40 (munur nr. 512470) og fartölva af gerðinni Lenova Ideapad 530 S (munur nr. 512472) verði gerð upptæk.

Einkaréttarkrafa:

Af hálfu A, kt. [...], eru gerðar kröfur um að ákærða verði gert að greiða honum og ólögráða dætrum hans, B, kt. [...] og C, kt. [...], hverju þeirra miskabætur að fjárhæð 1.000.000 kr., samtals 3.000.000 kr., auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 30. desember 2019 þar til mánuður er liðinn frá birtingu bótakrafnanna, en síðan dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags. Loks er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru og er játningin studd sakargögnum. Þá hefur ákærði viðurkennt bótaskyldu en mótmælt bótafjárhæðum sem of háum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sakflytjendum hafði verið gefinn kostur á að tjá sig um lagaatriði, ákvörðun viður-laga og fjárhæðir bóta. Ákæruvaldið gerir sömu dómkröfur og greinir í ákæru. Brotaþolar gera sömu kröfu um miskabætur með vöxtum og dráttarvöxtum og greinir í ákæru en krafist er hæfilegrar þóknunar til handa skipuðum réttargæslumanni, sbr. tímaskýrslu. Ákærði krefst vægustu refsingar sem lög leyfa og að umkrafðar miskabætur verði lækk-aðar. Þá er krafist hæfilegrar þóknunar til handa skipuðum verjanda sem greiðist úr ríkis-sjóði.

Eftir því sem að framan greinir verður ákærði sakfelldur fyrir brot samkvæmt ákæru og eru þau réttilega færð til refsiákvæða. Ákærði er fæddur í [...]og samkvæmt sakavottorði frá 25. janúar 2022 hefur hann ekki áður gerst brotlegur við refsilög. Samkvæmt vottorði er hann í námi í háskóla. Um ákvörðun refsingar fer samkvæmt 77. gr. almennra hegningarlaga. Við ákvörðun refsingar ákærða ber að líta til þess að brot samkvæmt I. ákærulið fól í sér grófa röskun á friðhelgi einkalífs, auk þess sem brotinu var að hluta til beint að börnum. Einnig ber að líta til þess að brot af þessum toga er til þess fallið að valda þeim sem fyrir því verður og þeirra nánustu aðstandendum andlegu tjóni eða hugar-angri. Jafnframt verður í þessu samhengi að líta til þess að ávallt er hætta á því að mynd-efni af þessum toga fari í stjórnlausa dreifingu á internetinu á einn eða annan hátt, öðrum til ama og með ófyrirsjáanlegum afleiðingum. Var því tjónshætta af brotinu. Þá verður að líta til þess að með vörslum og annarri meðferð ákærða á barnaníðsefni samkvæmt II. og III. ákærulið var brotið gegn mikilvægum hagsmunum. Horfir allt framangreint til refsiþyngingar. Til málsbóta horfir játning ákærða fyrir dómi og hjá lögreglu, auk þess sem hann hefur viðurkennt bótaskyldu. Einnig horfir til málsbóta að ákærði hefur samkvæmt vottorði D sálfræðings, dagsettu 25. febrúar 2022, leitað sér aðstoðar eftir að brotin voru framin, meðal annars í því skyni að draga úr líkum á skaðlegri hegðun, fá greiningu á áhættuhegðun og til að byggja upp styrkleika til að koma í veg fyrir frekari brot. Þá verður ráðið af vottorðinu að ákærði hafi frá því rannsókn málsins hófst hjá lögreglu verið illa haldinn af kvíða og depurð. Hið sama kom fram við meðferð málsins fyrir dómi. Að auki verður að líta til þess að tafir urðu á meðferð málsins fyrir útgáfu ákæru. Að öllu framangreindu virtu, og með vísan til 1., 2., 3., 5. og 8. tölul. 1. mgr. 70. gr. almennra hegningarlaga, þykir refsing ákærða hæfi lega ákvörðuð fangelsi í sex mánuði. Með vísan til þess sem áður greinir um aðstæður ákærða þykir rétt að fresta fullnustu refsingarinnar í tvö ár frá birtingu dómsins að telja. Skal sú frestun bæði bundin almennu skilorði samkvæmt 3. mgr. 57. gr. almennra hegningarlaga og jafnframt því skilyrði samkvæmt 1. tölul. 3. mgr. sömu lagagreinar að ákærði sæti á skilorðstímanum sérstöku eftirliti, umsjón og eftir atvikum meðferð sálfræðings.

Með vísan til 1. tölul. 69. gr. almennra hegningarlaga verður ákærða gert að sæta upptöku á farsíma af gerðinni Samsung Galaxy A40 (munur nr. 512470) og fartölvu af gerðinni Lenova Ideapad 530 S (munur nr. 512472), sem lagt var hald á við rannsókn málsins hjá lögreglu.

Við úrlausn á kröfum um miskabætur ber að líta til þess að ákærði hefur verið sakfelldur fyrir kynferðisbrot, auk barnaverndarlagabrots. Með hinni refsiverðu háttsemi hefur ákærði með ólögmætum og saknæmum hætti bakað sér skaðabótaábyrgð. Brotaþolar eiga því rétt á miskabótum úr hendi ákærða á grundvelli b-liðar 1. mgr. 26. gr. skaðabótalaga nr. 50/1993, sbr. síðari breytingar. Við ákvörðun um fjárhæð miskabóta verður litið til þess sem áður greinir um refsiþyngingarástæður að breyttu breytanda, einkum hvað varðar tjónshættu og rof á friðhelgi brotaþola. Að framangreindu virtu og með hliðsjón af eðli og alvarleika brots að öðru leyti, auk dómvenju, þykja fjárhæðir miskabóta hæfi-lega ákveðnar 400.000 krónur, til handa hverjum og einum brotaþola, A, B og C, og verður ákærða gert að greiða þeim bætur, ásamt vöxtum og dráttarvöxtum, eins og nánar greinir í dómsorði. Upphafstími dráttarvaxta miðast við 12. febrúar 2021 en þá var liðinn mánuður frá því að ákærða voru sannanlega kynntar téðar bótakröfur við þriðju skýrslu-töku hjá lögreglu.

Með hliðsjón af framangreindum málsúrslitum, og með vísan til 1. mgr. 235. gr., sbr. 233. gr., laga nr. 88/2008, verður ákærða gert að greiða allan sakarkostnað málsins til ríkissjóðs, þar með talda þóknun skipaðs verjanda síns, U-kk-ef A-kk-ef E-kk-ef lög-manns, vegna vinnu á rannsóknarstigi og fyrir dómi, sem þykir hæfilega ákveðin 700.000 krónur, að meðtöldum virðisaukaskatti. Þá greiði ákærði þóknun S-kk-ef F-kk-ef S-kk-ef lögmanns, skipaðs réttargæslumanns fyrrgreindra brotaþola, vegna vinnu á rann-sóknarstigi og fyrir dómi, sem þykir hæfilega ákveðin 400.000 krónur, að meðtöldum virðisaukaskatti.

Af hálfu ákæruvaldsins flutti málið S-kk-nf Ó-kk-nf aðstoðarsaksóknari vegna K-kvk-ef H-kvk-ef aðstoðarsaksóknara.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, X, sæti fangelsi í sex mánuði en fresta skal fullnustu refsingarinnar og fellur hún niður að liðnum tveimur árum frá birtingu dómsins að telja, haldi ákærði almennt skilorð 3. mgr. 57. gr. almennra hegningarlaga nr. 19/1940, sbr. 4. gr. laga nr. 22/1955. Þá er frestun á fullnustu refsingar jafnframt bundin því skilyrði samkvæmt 1. tölul. 3. mgr. 57. gr. almennra hegningarlaga að ákærði sæti sérstöku eftirliti, umsjón og eftir atvikum meðferð sálfræðings á skilorðstímanum.

Ákærði sæti upptöku á farsíma af gerðinni Samsung Galaxy A40 (munur nr. 512470) og fartölvu af gerðinni Lenova Ideapad 530 S (munur nr. 512472).

Ákærði greiði A 400.000 krónur í miskabætur, auk vaxta samkvæmt 1. mgr. 8. gr. laga nr. 38/2001 um vexti og verðtryggingu, frá 30. desember 2019 til 12. febrúar 2021, en með dráttarvöxtum samkvæmt 9. gr., sbr. 1. mgr. 6. gr., sömu laga, frá þeim degi til greiðsludags.

Ákærði greiði A, vegna ólögráða B, 400.000 krónur í miskabætur, auk vaxta samkvæmt 1. mgr. 8. gr. laga nr. 38/2001 um vexti og verðtryggingu, frá 30. desember 2019 til 12. febrúar 2021, en með dráttarvöxtum samkvæmt 9. gr., sbr. 1. mgr. 6. gr., sömu laga, frá þeim degi til greiðsludags.

Ákærði greiði A, vegna ólögráða C, 400.000 krónur í miskabætur, auk vaxta samkvæmt 1. mgr. 8. gr. laga nr. 38/2001 um vexti og verðtryggingu, frá 30. desember 2019 til 12. febrúar 2021, en með dráttarvöxtum samkvæmt 9. gr., sbr. 1. mgr. 6. gr., sömu laga, frá þeim degi til greiðsludags.

Ákærði greiði allan sakarkostnað málsins til ríkissjóðs, þar með talin málsvarnarlaun skipaðs verjanda síns, U-kk-ef A-kk-ef E-kk-ef lögmanns, 700.000 krónur, og þóknun S-kk-ef F-kk-ef S-kk-ef lögmanns, skipaðs réttargæslumanns brotaþola, 400.000 krónur.

D-kk-nf K-kk-nf